Source: https://www.riigiteataja.ee/akt/86721
Timestamp: 2020-05-25 21:03:11+00:00
Document Index: 4738925

Matched Legal Cases: ['§ 74', '§ 1', '§ 2', '§ 3', '§ 4', '§ 5', '§ 6', '§ 7', '§ 8', '§ 9', '§ 10', '§ 11', '§ 12', '§ 13', '§ 14', '§ 15', '§ 16']

Tehnilised nõuded relvade ja laskemoona müügikohale – Riigi Teataja
Tehnilised nõuded relvade ja laskemoona müügikohale
RTL 2001, 130, 1875
Vastu võetud 27.11.2001 nr 89
Määrus kehtestatakse relvaseaduse (RT I 2001, 65, 377; 88, 531) § 74 lõike 3 alusel.
§ 1. Relvade ja laskemoona müügikoht (edaspidi müügikoht) on ruum, kus müüakse relvi ja laskemoona.
§ 2. Müügikoht võib olla ajutine või alaline.
§ 3. Relvade ja laskemoona selvemüük on keelatud.
NÕUDED AJUTISELE MÜÜGIKOHALE
§ 4. Ajutine müügikoht
(1) Ajutine müügikoht on alalist müügikohta või relvahoidlat omava või rentiva isiku poolt kasutatav müügiruum, millel puudub relvahoidla.
(2) Ajutises müügikohas võib müügil olla ja hoida kokku kuni 8 tulirelva ja kuni 8000 padrunit. Relvi ja laskemoona tuleb ajutises müügikohas hoida relvakapis.
(3) Ajutisse müügikohta peab olema paigaldatud elektroonilised valveseadmed, mis lülitatakse sisse ja tagavad müügiruumi valve ja kaitse ajal, kui ruumis ei viibi vastutavat isikut või müüjat. Ruumi uks peab olema terasplekist või plekiga üle löödud ning vähemalt kahe turvalukuga. Ruumi aknad peavad olema trellitatud või valmistatud purunemiskindlast klaasist.
§ 5. Ajutises müügikohas olev relvakapp
(1) Ajutises müügikohas olev relvakapp peab tervikuna olema valmistatud vähemalt 3 mm paksusest teras(raud-)plekist, millel on vähemalt üks turvalukk. Relvakapi võti asub relvaomaniku valduses või on peidetud selliselt, et oleks välistatud selle sattumine kõrvaliste isikute kätte.
(2) Relvakapis peab olema vähemalt üks eraldi lukustatav laegas, mis on ettenähtud laskemoona, sütikute ja püssirohu hoidmiseks.
NÕUDED ALALISELE MÜÜGIKOHALE
§ 6. Alaline müügikoht
(1) Relvade ja laskemoona alalises müügikohas peab olema müügiruum ja relvahoidla.
(2) Müügiruumi peavad olema paigaldatud elektroonilised valveseadmed, mis lülitatakse sisse, kui müügiruumis ega relvahoidlas ei viibi relvade ja laskemoona eest vastutavat isikut või müüjat.
(3) Müügiruumi uksel peab olema vähemalt kaks turvalukku. Ruumi aknad peavad olema seestpoolt trellitatud või valmistatud purunemiskindlast klaasist.
(4) Müügiruumis peab olema vähemalt üks käsitulekustuti minimaalse mahuga 6 kg kuiva pulbrit (või samaväärses koguses muud kustutusainet).
§ 7. Müügikoha relvahoidla seinad
§ 8. Müügikoha relvahoidla põrand, lagi ja uksed
(1) Põrand ja lagi on raudbetoonist.
(2) Relvahoidlal on topeltuksed, neist välimine vähemalt 6 mm paksusest terases, sisemine võreuks vähemalt 15-mm läbimõõduga terasvarrastest ja võreavaga mitte üle 150 × 150 mm. Välisuksel on kaks turvalukku ning uks avaneb ainult väljapoole. Võreuksel on turvalukk seestpoolt sulgemise võimalusega.
§ 9. Müügikoha relvahoidla aknad
(2) Relvahoidla kõik aknad (avad) on varustatud seestpoolt suletava kattega, mis välistab relvi ja laskemoona kahjustavate esemete või ainete sattumise hoidlasse.
(3) Relvahoidla uste ja akende kanderaamid on metallist, vähemalt 4 mm paksused ja kindlalt kinnitatud kandeseinte või betoonpõranda ja -lae külge.
§ 10. Müügikoha relvahoidla elektriseadmed
§ 11. Turvalisuse ja tuleohutuse tagamine müügikoha relvahoidlas
(1) Relvahoidla peab olema varustatud:
1) elektroonilise valvesignalisatsiooniga, kusjuures pidevalt töötavad andurid peavad olema paigaldatud kõikidele avadele ja ruumi ustele;
2) elektroonilise valvesignalisatsiooni alarmseadmetega, mis on paigutatud nii relvahoidlasse kui relvahoidla turvalisust tagavasse turvaettevõttesse:
5) autonoomse tulekahju signalisatsiooniga.
(2) Suitsetamine ja lahtise tule kasutamine relvahoidlas on keelatud. Esmased tulekustutus-, esmaabi- ja päästevahendid võivad paikneda relvahoidla välisukse juures.
(3) Õhuniiskus relvahoidlas ei tohi ületada 50%.
§ 12. Muud müügikoha relvahoidlas hoitavad vahendid
Relvahoidlas on lisaks relvadele ja laskemoonale lubatud hoida:
2) padrunikomponente (püssirohi, sütikud, haavlid, kuulid jms), samuti padruni laadimisseadmeid;
3) erivahendeid ja pürotehnilisi tooteid – eraldi relvadest ja laskemoonast.
§ 13. Relvade ja laskemoona väljapanek müügikoha akendele on keelatud. Müügiruumis väljapandud relvad ja laskemoon peavad asuma suletud vaatevitriinis (mittepurunevast klaasist) või kinnitatud seina külge erilukuga. Müügikoha kinnioleku ajal peavad vaatevitriinid olema kaetud lukustatava purunemiskindlast materjalist kattega, mis välistab neile kõrvaliste isikute juurdepääsu.
§ 14. Kui relvade ja laskemoona müügiks kasutatakse kaupluse üldist müügisaali, peab nende müük toimuma eraldi müügiletist.
§ 15. Relva laadimine ja laetud relva eksponeerimine müügikohas on keelatud.
§ 16. Määrus jõustub 1. jaanuaril 2002. a.